Diari Oficial de la Generalitat Valenciana


Sumari del DOGV 4795, del 12-07-2004 (2004/7137)

ACORD de 2 de juliol de 2004, del Consell de la Generalitat, pel qual s'aprova definitivament l'ordenació urbanística relativa a l'atribució d'ús i aprofitament sol·licitat per la mercantil Sáez Merino, SA, consistent en una actuació integral per a l'ampliació d'una indústria tèxtil en sòl no urbanitzable del municipi de Cheste.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4795

Data del DOGV
:   12-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7137


Data del document
:   02-07-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Cheste
    * terreny industrial
    * pla d'urbanisme

ACORD de 2 de juliol de 2004, del Consell de la Generalitat, pel qual s'aprova definitivament l'ordenació urbanística relativa a l'atribució d'ús i aprofitament sol·licitat per la mercantil Sáez Merino, SA, consistent en una actuació integral per a l'ampliació d'una indústria tèxtil en sòl no urbanitzable del municipi de Cheste. [2004/Q7137]
  
El Consell de la Generalitat, en la reunió del dia 2 de juliol de 2004, va adoptar l'acord següent:
  
Vist l'expedient remés per Vicente Sáez Merino, en nom i representació de la mercantil Sáez Merino, SA, referit a la sol·licitud de declaració d'interés comunitari pel procediment extraordinari de l'article 20 de la Llei 4/1992, de la Generalitat, sobre Sòl No Urbanitzable, per a l'ampliació d'una activitat industrial al polígon 33, parcel·les 341, 342, 343, 377, 378, 379, 385.1, 385.2, 388 i 441, en sòl no urbanitzable del terme municipal de Cheste, i de conformitat amb els següents
  
Antecedents de fet
  
1. En el Registre de la Comissió Territorial d'Urbanisme de València ha tingut entrada, amb data 13 de juny de 2002, sol·licitud i documentació per a la declaració d'interés comunitari pel procediment extraordinari de l'article 20 de la Llei 4/1992, de la Generalitat, sobre Sòl No Urbanitzable (en endavant, LSNU), d'una actuació integrada, consistent en l'ampliació d'una activitat industrial en terrenys que, conforme al Pla General d'Ordenació Urbana de Cheste, estan classificats com a sòl no urbanitzable limitació III.
  
2. Presentada la documentació i després de la seua pertinent comprovació, en data 2 de juliol de 2002, es requereix l'interessat perquè complete la documentació necessària a l'efecte de la continuació de l'expedient.
  
En data 2 de juliol de 2002 es va donar audiència a l'Ajuntament de Cheste, com a municipi afectat per l'actuació, i es va sol·licitar informe de l'Oficina del Pla de Carreteres, de la llavors Conselleria d'Obres Públiques, Urbanisme i Transports, i del Servei de Vies i Obres de la Diputació Provincial de València, i als municipis de Xiva, Bunyol i Godelleta, i remet l'estudi d'impacte ambiental a la en el seu moment Conselleria de Medi Ambient, a l'efecte oportú.
  
Amb data 10 de juliol de 2002 es va donar adequada intervenció a la Direcció Territorial d'Agricultura, Secció de Millora Rural, de la Conselleria d'Agricultura, Pesca i Alimentació; a la Direcció Territorial de Medi Ambient, de la Conselleria de Medi Ambient, al Servei Territorial de l'Agència Valenciana del Turisme, al Servei Territorial d'Indústria, de la llavors Conselleria d'Innovació i Competitivitat, a l'Oficina del Pla de Carreteres, de la Direcció General d'Obres Públiques, de la Conselleria d'Obres Públiques, Urbanisme i Transports; a la Direcció General de Transports, de la Conselleria d'Obres Públiques, Urbanisme i Transports, i a la Conselleria d'Economia, Hisenda i Ocupació.
  
3. En l'expedient consta l'emissió dels informes següents:
  
- Ajuntament de Cheste, de 27 de juny de 2002, pel qual s'informa favorablement i amb caràcter previ la sol·licitud de declaració d'interés comunitari efectuada per Sáez Merino, SA, per a l'ampliació de la factoria Lois.
  
- Àrea de Carreteres de la Diputació Provincial de València, de data 23 de juliol de 2002, segons el qual l'activitat que es pretén no afecta cap viari ni zones d'influència de titularitat d'aquesta administració, segons consta en la documentació aportada.
  
Igualment, consta en la documentació aportada autorització de la Confederació Hidrogràfica del Xúquer per a efectuar obres d'ampliació de la zona de teixidoria de la factoria en zona de policia en la marge dreta de la rambla de Xiva, com també autorització expedida pel mateix organisme per a la instal·lació de conducció en zona de policia i abocament de pluvials al llit del barranc de Xiva.
  
4. El dia 10 d'octubre de 2002, el conseller d'Obres Públiques, Urbanisme i Transports va resoldre admetre a tràmit l'expedient de referència, ordenant el sotmetiment de l'expedient al tràmit d'informació pública pel termini de 20 dies, simultàniament amb la convocatòria, per a la presentació d'iniciatives alternatives a la desencadenant del procediment.
  
Al respecte, es van publicar sengles anuncis en el Diari Oficial de la Generalitat Valenciana de 15 de novembre de 2002, i en el diari El Mundo de 12 de novembre de 2002, i no s'hi han presentat al·legacions ni cap alternativa a l'expedient en qüestió, segons s'acredita en la diligència emesa per la cap de negociat del Registre dels Serveis Territorials d'Urbanisme el 13 de desembre de 2002.
  
5. La documentació presentada consta de memòria i annexos, plànols d'ordenació i informació i estudi d'impacte ambiental.
  
6. El dia 18 de juliol de 2003 la Direcció General de Gestió del Medi Natural, de la Conselleria de Territori i Habitatge, va emetre declaració favorable d'impacte ambiental, supeditant l'execució del projecte a una sèrie de condicionants establits en la mateixa declaració.
  
7. Amb data 26 d'agost i 17 de setembre de 2003 el sol·licitant aporta documentació complementària.
  
8. La Comissió Informativa de la Comissió Territorial d'Urbanisme de València, en sessió de 23 de setembre de 2003, va acordar emetre informe favorable sobre la present sol·licitud de declaració d'interés comunitari.
  
Amb posterioritat a aquesta sessió es rep, el 14 d'octubre de 2003, un informe de la Direcció General de Política Lingüística i Patrimoni Cultural Valencià pel qual es manifesta que l'actuació afecta el jaciment arqueològic d'El Mojón, pel que se supedita el seu informe favorable a què s'efectue el corresponent estudi arqueològic.
  
9. Amb data 4 de novembre de 2003 la secretària autonòmica de Territori i Medi Ambient va resoldre suspendre la tramitació de l'expedient fins tant s'aportara projecte arqueològic d'actuació subscrit per un tècnic arqueòleg, conformement a allò que ha requerit la Direcció General de Política Lingüística i Patrimoni Cultural Valencià en el seu informe de 14 d'octubre de 2003.
  
10. La directora territorial de Cultura, Educació i Esport, en data de 26 d'abril de 2004, ha resolt, de conformitat amb l'informe emés per la Unitat d'Inspecció de Patrimoni, autoritzar les obres de construcció de la factoria objecte del present expedient.
  
Fonaments de dret
  
1. Constitueix l'objecte del present expedient l'ordenació i definició de l'ús i aprofitament urbanístic del projecte per a l'ampliació d'una factoria existent dedicada a la indústria tèxtil per a la transformació de cotó en teixit, i que afecta a la divisió de teixidoria, mitjançant la instal·lació de tres noves naus, dedicada la primera d'aquestes a telers, una nau dedicada a preparació i la tercera nau destinada a magatzem de bobines de fil.
  
La parcel·la actual té una superfície de 63.000 metres quadrats, i se sol·licita l'ampliació de 28.554 metres quadrats, formant una unitat amb l'actuació existent, per la qual cosa la superfície total és de 91.554 metres quadrats.
  
Els terrenys es troben pròxims al nucli urbà de Cheste.
  
La mercantil promotora justifica la propietat de la totalitat de les parcel·les incloses en l'àmbit d'actuació.
  
Respecte de la construcció, s'indica que 43.191 metres quadrats es troben ja construïts, i s'aporta la llicència d'activitat de l'any 1967. S'ampliarien amb 10.000 metres quadrats, distribuïts en nau de telers, nau de preparació i nau de magatzem de fil, i es renuncia en l'última documentació remesa, a la superfície d'una possible ampliació de la nau de telers recollida en el pla d'ordenació número 4.
  
Els terrenys on es troben les construccions existents tenen la classificació de sòl urbà, mentre que els terrenys d'ampliació tenen la classificació de sòl no urbanitzable limitació III, i l'ús està permés pel planejament municipal.
  
2. L'actuació l'interés comunitari del qual se sol·licita i consistent en l'ampliació d'una activitat industrial legalment implantada, necessita una superfície superior a quatre hectàrees, de manera que la seua ordenació i aprofitament urbanístic ha de resoldre's en els termes previstos en l'article 20 de la Llei 4/1992, de 5 de juny, de la Generalitat, sobre Sòl No Urbanitzable, i s'ha d'autoritzar la seua implantació en el sòl no urbanitzable com una actuació integral a través del procediment extraordinari de declaració d'interés comunitari.
  
3. Respecte al procediment, s'han observat en el present cas les prescripcions legals que exigeix la citada Llei sobre Sòl No Urbanitzable. La documentació de l'expedient es considera completa en els termes requerits en l'article 20.2, segon paràgraf, de la referida Llei 4/1992, i la vigent legislació d'impacte ambiental.
  
4. L'actuació integral projectada, per les dimensions, constitueix un element influent en l'estructura territorial.
  
Respecte dels accessos a l'actuació, es preveu un accés ordinari per l'interior de la factoria actual, i un accés d'emergència pel camí lateral de cinc metres d'ample, que voreja en la totalitat la factoria.
  
En relació amb aquest aspecte s'efectua el tancament, a càrrec de l'actuació, de la intersecció a la rotonda existent a la carretera C-3322 conformement a les directrius de la Conselleria d'Infraestructures i Transport, i el representant d'aquesta manifesta en la Comissió Informativa la necessitat de presentar el projecte d'urbanització de la rotonda i sol·licitar autorització per a la seua execució davant de la Direcció General d'Obres Públiques, de la Conselleria d'Infraestructures i Transport.
  
L'activitat es planteja com una actuació integral que resol en ella mateixa el seu acoblament territorial, de forma que garanteix la solució dels serveis sense que, d'un altre costat, s'ocasionen sobrecàrregues en el funcionament normal de les xarxes de serveis generals. En aquest punt es justifica en relació amb el proveïment d'aigua la no-procedència del consum d'aigua en els processos previstos de teixidoria, preparació de l'ordit i magatzem, a excepció dels nous serveis per al personal que treballa en aquesta zona.
  
En relació amb el subministrament d'energia elèctrica l'existència d'un cogenerador d'energia elèctrica en la factoria actual, que produeix un excedent d'energia elèctrica, per la qual cosa l'ampliació prevista no comporte cap càrrega, en evitar el transport de part de l'energia excedent.
  
Pel que fa a les aigües residuals, es manifesta que en els processos previstos de teixidoria, preparació de l'ordit i magatzem, no es produeixen evacuacions d'aigua residual industrial, a excepció dels nous serveis per al personal que treballa en aquesta zona. Està previst que aquests serveis canalitzen les seues aigües negres a la depuradora instal·lada, actualment existent i en ús, confrontant amb la nau proposada de telers.
  
Concernent a aquest apartat, es va considerar per la Comissió Informativa, en l'informe d'admissió a tràmit, la procedència d'efectuar la justificació de la depuració de les aigües residuals i de la qualitat de les aigües depurades. En compliment d'aquesta previsió, s'acompanya documentació referent a la situació de la depuradora existent en què es realitzen contínues inversions per a la seua modernització i manteniment, i s'adjunta la subscripció d'un conveni de col·laboració I + D amb la Universitat Politècnica de València a fi d'estudiar la viabilitat d'un sistema que permeta reduir la conductivitat de l'abocament i reciclar la major part de l'aigua emprada en els processos.
  
5. Respecte al règim de deures i cessions, conforme a l'article 20 de la Llei 4/1992, la promotora ha assumit les càrregues i obligacions pròpies d'un adjudicatari d'un programa d'actuació urbanística. En el present cas es planteja acollir-se a les possibilitats de substitució que permet la pròpia LSNU en els termes que a continuació es refereixen, plasmats en un Conveni Urbanístic subscrit entre l'ajuntament i la promotora. Es planteja la substitució de la cessió de dotacions públiques i la cessió d'aprofitament pel pagament de la quantitat de 105.639,32 euros, que es destinaran a sufragar el cost d'execució d'infraestructures públiques addicionals, i s'acompanya en l'annex justificació de l'obtenció d'aquesta quantitat.
  
6. A l'hora de definir l'adequació de l'actuació a l'ordenació territorial i urbanística, cal tenir en compte que l'actuació disposa d'informe municipal favorable en el qual s'indica que l'emplaçament de la instal·lació proposada és compatible amb l'ordenament urbanístic vigent, tractant-se d'una ampliació, com també el que indica la declaració favorable d'impacte ambiental, de 18 de juliol de 2003, emesa per la Direcció General de Gestió del Medi Natural, de la Conselleria de Territori i Habitatge. En aquest sentit, l'actuació haurà de donar adequat compliment als condicionants establits per la declaració d'impacte ambiental, en particular, allò concernent als abocaments a la rambla de Xiva, que hauran de ser prèviament autoritzats per la Confederació Hidrogràfica del Xúquer, a allò que disposa la Llei 16/2002, d'1 de juliol, de Prevenció i Control Integrat de la Contaminació i al Programa de Vigilància Ambiental, l'informe de la qual s'haurà de remetre anualment a la Direcció General de Gestió del Medi Natural.
  
Finalment, constatar que la Direcció General de Política Lingüística i Patrimoni Cultural Valencià, de la Conselleria de Cultura, Educació i Esport, ha autoritzat, mitjançant la Resolució de 26 d'abril de 2004, pel que fa a l'afecció al patrimoni arqueològic, les obres de construcció que se sol·liciten.
  
7. El Consell de la Generalitat és competent per a l'aprovació de l'ordenació i definició de l'aprofitament urbanístic de la present actuació integral, per raó del que preceptua l'article 20.2 de la Llei 4/1992, de 5 de juny, de la Generalitat, sobre Sòl No Urbanitzable, i l'article 5.h del Decret 201/2003, de 3 d'octubre, del Consell de la Generalitat, pel qual es va aprovar el Reglament dels Òrgans Urbanístics de la Generalitat.
  
Segons els preceptes legals citats i la resta de general i pertinent aplicació, conformement a l'acord de la Comissió Informativa de la Comissió Territorial d'Urbanisme de Valencia, i a proposta del conseller de Territori i Habitatge, el Consell de la Generalitat
  
ACORDA
  
Primer
  
Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil Sáez Merino, SA, d'una actuació integral consistent en l'ampliació d'activitat industrial en el polígon 33, parcel·les 341, 342, 343, 377, 378, 379, 385.1, 385.2, 388 i 441, del terme municipal de Cheste, com a declaració d'interés comunitari que s'ha de desenvolupar en els termes de l'article 20 de la Llei 4/1992, de 5 de juny, de la Generalitat, sobre Sòl No Urbanitzable.
  
Aquesta ordenació i declaració d'interés comunitari, com també l'adjudicació a què es fa referència en el següent apartat II, se subjectaran a les condicions especials establides en el present acord.
  
Segon
  
Adjudicar aquesta actuació integral en favor de la mercantil Sáez Merino, SA, a qui se li atorga la legitimació necessària, a l'efecte de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a promoure la instal·lació de la referida ampliació.
  
Tercer
  
Condicionar i vincular aquesta adjudicació i legitimació a què el promotor designat complisca i satisfaga, en la seua totalitat, totes les obligacions i càrregues de naturalesa urbanística, com també els compromisos que ha assumit al llarg de la tramitació d'aquest procediment, que quedaran afectats ?en favor de l'ajuntament- per a sufragar actuacions urbanístiques públiques. L'incompliment o la no-satisfacció d'aquestes obligacions determinarà la caducitat d'aquesta adjudicació i, si és procedent, de la mateixa declaració d'interés comunitari que té per objecte.
  
Quart
  
El promotor haurà de garantir, davant de l'Ajuntament de Cheste, la correcta i puntual execució de la implantació en què consisteix aquesta actuació integral per import de, al menys, un 7% del cost total dels serveis i obres d'urbanització previstos. Aquesta garantia financera i personal de promoció haurà de prestar-se mitjançant aval, fiança o depòsit de valors, abans de l'inici de les obres.
  
Així mateix, el promotor haurà de satisfer davant de l'Ajuntament de Cheste l'obligació dels deures de cessió de dotacions públiques i aprofitament urbanístic, que se substitueix pel pagament de la quantitat de 105.639,32 euros la destinació dels quals serà sufragar el cost d'execució d'infraestructures públiques addicionals, tot això en el termini d'un mes des de l'aprovació definitiva de la declaració d'interés comunitari.
  
Cinqué
  
Tot canvi que es produïsca en la titularitat de la promoció de l'actuació integral requerirà l'autorització prèvia del Consell de la Generalitat.
  
Sisé
  
L'acord d'adjudicació expressat en el precedent apartat II, sense perjudici del que disposa l'apartat III, caducarà si en el termini d'un any, comptador des de la publicació en el Diari Oficial de la Generalitat Valenciana, la interessada no ha sol·licitat, en condicions d'obtenir, la preceptiva llicència municipal d'obres. Així mateix, el termini màxim per a l'execució de l'actuació integral serà el que assenyale la llicència municipal, amb un màxim de dos anys prorrogables per resolució del conseller de Territori i Habitatge. L'eventual declaració de caducitat de l'adjudicació l'emetrà, arribat el cas, el conseller de Territori i Habitatge, a qui el present acord confereix les facultats necessàries amb aquest fi, amb l'expedient previ instruït amb l'audiència de l'interessat i de l'Ajuntament de Cheste. Aquesta declaració, si es produeix, determinarà la suspensió temporal de la declaració d'interés comunitari d'aquesta actuació integral, fins que el Consell de la Generalitat resolga una nova adjudicació d'aquesta o la seua suspensió definitiva.
  
A més de la citada llicència municipal d'obres, l'adjudicatari haurà d'obtenir els permisos, llicències i autoritzacions que calguen per al lícit exercici de l'activitat.
  
Seté
  
El desenvolupament de l'actuació integral s'haurà d'ajustar al projecte presentat pel promotor-adjudicatari, amb la documentació complementària aportada durant la tramitació de l'expedient, respectant les condicions fixades per les distintes administracions que han participat en el procediment i, en especial, en la declaració d'impacte ambiental de 18 de juliol de 2003.
  
Així mateix, haurà de presentar-se davant de la Direcció General d'Obres Públiques, de la Conselleria d'Infraestructures i Transport, el projecte d'urbanització de la rotonda d'accés i sol·licitar la prèvia autorització de l'execució davant del organisme esmentat.
  
Contra el present acord, que posa fi a la via administrativa, es podrà interposar recurs potestatiu de reposició davant del Consell de la Generalitat en el termini d'un mes, comptador des de l'endemà a la notificació d'aquest, d'acord amb el que establixen el articles 116.1 y 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquest, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que es puga exercitar qualsevol altre recurs que estime oportú.
  
València, 2 de juliol de 2004
  
El conseller secretari del Consell de la Generalitat,